Pentru Republica Moldova
 Съвместна декларация относно член 4
 Разбирането на страните е, че те трябва да продължат с преговорите за споразумение за свободна търговия в съответствие с член 4, като тези преговори обхванат всички продукти, с които страните търгуват помежду си.
 Съвместна декларация относно член 17
 Общността и Република Молдова заявяват, че текстът на предпазната клауза не предоставя предпазно третиране по GATT.
 Съвместна декларация относно член 18
 Разпоредбите на член 18 нямат за цел, нито ще забавят, затруднят или възпрепятстват процедурите, предвидени в съответното законодателство на страните по отношение на разследвания на антидъмпинг и субсидии.
 Съвместна декларация относно член 29
 Без да се засягат резервите, изброени в приложения IV и V и разпоредбите на членове 43 и 46, страните приемат, че думите „в съответствие със законовите си и подзаконови нармативни актове“, упоменати в параграфи 1 и 2 от член 29, означават, че всяка страна може да регулира установяването и дейността на дружества на своя територия, при условие че тези разпоредби не създават за установяването и дейността на дружества на друга страна нови резерви, които водят до по-малко благоприятно третиране, в сравнение с това, предоставено на собствени дружества или дружества или клонове или дъщерни дружества на трета страна.
 Съвместна декларация относно член 30
 Търговското присъствие на дружества за вътрешен воден транспорт на една от страните на територията на другата страна се урежда в съответствие със законодателството, приложимо в държавите-членки или Република Молдова, до договарянето на специфични по-благоприятни разпоредби, уреждащи това търговско присъствие и в случаите, когато това присъствие не се урежда с други законодателни инструменти, задължителни за страните.
 Приема се, че търговско присъствие е във формата на дъщерни дружества или клонове, съгласно определението в член 31.
 Съвместна декларация относно понятието „контрол“ в член 31, буква б) и член 42
 1. Страните потвърждават взаимното си разбиране, че въпросът за контрола зависи от фактическите обстоятелства на конкретния случай.
 2. Едно дружество, например, се смята за „контролирано“ от друго дружество и следователно дъщерно дружество на друго такова дружество, ако:
 —
 другото дружество държи пряко или косвено мнозинството от право на глас, или
 —
 другото дружество има правото да назначава или освобождава болшинството от административния орган, управленския орган или надзорния орган и в същото време е акционер или член на дъщерното дружество.
 3. И двете страни считат, че критериите в параграф 2 не са изчерпателни.
 Съвместна декларация относно член 49
 Страните приемат за целите на споразумението, че интелектуална, индустриална и търговска собственост включва по-специално авторско право, включително авторско право при компютърни програми и сходни права, правата свързани с патенти, промишлен дизайн, географски обозначения, включително наименования за произход, търговски марки, топология на интегрални схеми, както и закрила срещу нелоялна конкуренция, както е посочено в член 10а от Парижката конвенция за закрила на индустриална собственост и защита на неразкрита информация относно ноу-хау.
 Съвместна декларация относно член 99
 Страните приемат за целите на вярното тълкуване и практическо приложение, че терминът „случаи на неотложна спешност“, включен в член 99 от споразумението, се отнася до случаи на съществено нарушение на споразумението от една от страните. Съществено нарушение на споразумението се